Diari Oficial de la Generalitat Valenciana


Sumari del DOGV 6766, del 03-05-2012 (2012/3749)

Notificació de la sentència dictada en el juí ordinari número 206/2006.
-----------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3749


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí ordinari número 206/2006. [2012/3749]  
Procediment ordinari 000206/2006  
De: Manuel Montserrat Porcar.  
Procurador: Óscar Colón Gimeno.  
Contra: Transilvania Construct, SL, i Albert Catalin Matei.  
Procurador/a: -  
En este procediment ordinari, seguit a instàncies de Manuel Montserrat Porcar contra Transilvania Construct, SL, i Albert Catalin Matei, s'ha dictat la sentència que, literalment, diu el següent:  
  
«Jutjat de Primera Instància número 6 de Castelló de la Plana  
Procediment: assumpte civil 000206/2006.  
Sentència número 153/2009  
Castelló de la Plana, 11 de setembre de 2009  
Gonzalo Sancho Cerdá, magistrat jutge del Jutjat de Primera Instància número 6 d'esta ciutat i partit, he vist les actuacions de juí ordinari seguides en este Jutjat i registrades amb el número 206/2006, a instàncies de Manuel Montserrat Porcar, representat pel procurador senyor Colón Gimeno i defés pel lletrat senyor Bernat Pablo, contra Transilvania Construct, SL, i Albert Catalin Matei, declarats en rebel·lia en este procediment, sobre la reclamació d'una quantitat, i atesos els següents:  
  
Dispositiva  
Estime parcialment la demanda interposada per Manuel Montserrat Porcar, representat pel procurador senyor Colón Gimeno i defés pel lletrat senyor Bernat Pablo, contra Transilvania Construct, SL, desestimant-la en tant que s'adreça contra Albert Catalin Matei, declarats en rebel·lia en este procediment, i dispose:  
a) Declare resolt el contracte de data 6 de juliol de 2004 subscrit per Manuel Montserrat Porcar i l'entitat Transilvania Construct, SL, representada en el contracte esmentat per Albert Catalin Matei.  
b) Condemne l'entitat Transilvania Construct, SL, a pagar a l'actor la suma de trenta-tres mil cent huitanta euros (33.180 €), més els interessos legals des del 6 de juliol de 2004, que s'incrementaran en dos punts des de la data d'esta resolució.  
c) Absolc els demandats de la resta de peticions efectuats en contra seua.  
Tot això, sense efectuar una condemna a costes respecte a les causades contra la mercantil, i amb la condemna a l'actora respecte a les causades al demandat absolt si n'hi haguera.  
Notifiqueu esta sentència a les parts, fent-los saber que pot interposar-s'hi un recurs d'apel·lació davant de l'Audiència Provincial de Castelló, que, si és el cas, caldrà preparar davant d'este Jutjat en el termini de cinc dies a partir de l'endemà de la notificació.  
Expediu una testimoniança d'esta resolució perquè s'unisca a les actuacions i incorporeu l'original al llibre de sentències corresponent.  
  
Esta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que l'ha dictada, mentres celebrava audiència pública el mateix dia de la data; jo, la secretària judicial, en done fe.  
Castelló de la Plana».  
I atés que els demandats esmentats, Transilvania Construct, SL, i Albert Catalin Matei, es troben en parador desconegut, expedisc este edicte perquè els valga de notificació en la forma deguda.  
  
Castelló de la Plana, 20 de març de 2012.- La secretària judicial: Soledad Juan Ruiz.